Το ***Νώε*** (αγγλικά: *Noah*) είναι αμερικανική δραματική, θρησκευτική, επική, περιπετειώδης ταινία παραγωγής 2014. Τη σκηνοθεσία ανέλαβε ο Ντάρεν Αρονόφσκι και το σενάριο έγραψε ο ίδιος μαζί με τον Άρι Χάντελ. Η ταινία βασίζεται στην ιστορία του Νώε. Πρωταγωνιστούν οι Ράσελ Κρόου, Τζένιφερ Κόνελι, Ρέι Γουίνστον, Έμμα Γουάτσον, Λόγκαν Λέρμαν και Άντονι Χόπκινς.

Η ταινία κυκλοφόρησε στους κινηματογράφους στις 28 Μαρτίου 2014. Απέσπασε κυρίως θετικά σχόλια από τους κριτικούς, έγινε εισπρακτική επιτυχία με 359,2 εκατομμύρια δολάρια παγκοσμίως. και έλαβε μία υποψηφιότητα για Χρυσή Σφαίρα.

Πλοκή
-----

Έμπειρος μαχητής, μάγος και θεραπευής, ο Νώε ήθελε μόνο την ειρήνη για τον ίδιο και την οικογένειά του. Ωστόσο, κάθε βράδυ, ο Νώε βασανίζεται από οράματα μιας ατέλειωτης πλημμύρας, που συμβολίζει την καταστροφή όλης της ζωής. Σταδιακά, αρχίζει να κατανοεί το μήνυμα που του έστειλε ο Θεός. Ο Θεός αποφάσισε να τιμωρήσει τους ανθρώπους και να τους σκοτώσει όλους. Αλλά έδωσε στο Νώε μια τελευταία ευκαιρία να διατηρήσει τη ζωή στη Γη.

Ηθοποιοί και Χαρακτήρες
-----------------------

* Ράσελ Κρόου στο ρόλο του *Νώε*
* Τζένιφερ Κόνελι στο ρόλο της *Νάμι*
* Άντονι Χόπκινς στο ρόλο του *Μαθουσάλα*
* Λόγκαν Λέρμαν στο ρόλο του *Χαμ*
* Ντάγκλας Μπουθ στο ρόλο του *Σιμ*
* Λίο ΜακΧιού Κάρολ στο ρόλο του *Ιάφεθ*
* Έμμα Γουάτσον στο ρόλο της *Ίλα*
* Κέβιν Ντούραντ στο ρόλο του *Ωγ*
* Ρέι Γουίνστον στο ρόλο του *Τούμπαλ-κάιν*
* Μάρτον Κσόκας στο ρόλο του *Λάμεχ*
* Μάντισον Ντάβενπορτ στο ρόλο της *Να'ελ*
* Νικ Νόλτε στο ρόλο του *Σαμιάζα*
* Μαρκ Μάργκολις στο ρόλο του *Μάγκογκ*
* Φρανκ Λάντζελα στο ρόλο του *Αζάζελ*
* Άνταμ Γκρίφιθ στο ρόλο του *Αδάμ*
* Αριάν Ράινχαρτ στο ρόλο της *Εύας*
* Ντακότα Γκόϊο στο ρόλο του *Νώε σε νεαρή ηλικία*

Παραγωγή
--------

### Ανάπτυξη

Ο Ντάρεν Αρονόφσκι συζήτησε για πρώτη φορά το *Νώε* με την εφημερίδα *The Guardian* τον Απρίλιο του 2007 λέγοντας ότι η φιγούρα του Νώε τον εντυπωσίαζε από όταν ήταν δεκατριών ετών. Ο Αρονόφσκι εξήγησε ότι έβλεπε τον Νώε ως *"ένα σκοτεινό, πολύπλοκο χαρακτήρα, ο οποίος βίωνε την ενοχή του επιζήσαντα μετά την πλημμύρα"*. Ο Αρονόφσκι δούλευε στα πρώτα προσχέδια του σεναρίου για το *Νώε* την περίδο που προσπαθούσε να γυρίσει την ταινία *Η Πηγή της Ζωής* (The Fountain, 2006) και απέτυχε όταν ο Μπραντ Πιτ αποχώρησε από το πρότζεκτ.

Ο Άρι Χάντελ, συνεργάτης του Αρονόφσκι στις ταινίας *Η Πηγή της Ζωής* (The Fountain, 2006), *Ο Παλαιστής* (The Wrestler, 2008) και *Μαύρος Κύκνος* (Black Swan, 2010), τον βοήθησε στην ανάπτυξη του σεναρίου. Πριν βρουν οικονομική υποστήριξη για την ταινία, συνεργάστηκαν με τον Καναδό καλλιτέχνη Νίκο Χένρικον για να μεταφέρουν το σενάριο σε μια γραφική νουβέλα. Ο πρώτος τόμος της νουβέλας κυκλοφόρησε στη γαλλική γλώσσα από το βελγικό εκδοτικό οίκο Le Lombard τον Οκτώβριο του 2011 με τον τίτλο *Noé: Pour la cruauté des hommes* (Noah: For the Cruelty of Men). Μετά τη δημιουργία της νουβέλας, ο Αρονόφσκι έκλεισε συμφωνία με την Paramount και τη New Regency να παράγουν την ταινία με προϋπολογισμό 130 εκατομμύρια δολάρια. 

### Κάστινγκ

Ο Αρονόφσκι προσέφερε το ρόλο του Νώε στους Κρίστιαν Μπέιλ και Μάικλ Φασμπέντερ, οι οποίοι τον απέρριψαν. Ο Μπέιλ προτίμησε το ρόλο του Μωυσή στην ταινία *Exodus* του Ρίντλεϊ Σκοτ. Η Ντακότα Φάνινγκ πήρε αρχικά το ρόλο της Ίλα, αλλά αποχώρησε λόγω άλλων επαγγελματικών υποχρεώσεων. Η Τζούλιαν Μουρ θεωρήθηκε πιθανή για το ρόλο της Νάμι. Οι Λίαμ Νίσον, Λιβ Σράιμπερ και Βαλ Κίλμερ θεωρήθηκαν πιθανοί για το ρόλο του Τούμπαλ-κάιν..

Box office
----------

Με προϋπολογισμό 125.000.000 δολάρια, η ταινία *Νώε* έκανε άνοιγμα τριημέρου στην 1η θέση με 43,7 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 101,2 εκατομμύρια δολάρια και στον υπόλοιπο κόσμο συγκέντρωσε 258 εκατομμύρια δολάρια. Παγκοσμίως απέφερε 359,2 εκατομμύρια δολάρια.

Βραβεία & Υποψηφιότητες
-----------------------

|
|  |
| Βραβείο | Κατηγορία | Υποψήφιος | Αποτέλεσμα |
| Χρυσές Σφαίρες | Τραγούδι (Mercy is)  | Πάττι Σμιθ & The Kronos Quartet | Υποψηφιότητα |
|

Παραπομπές
----------

1. ↑  «Νώε στο Rotten Tomatoes». *Rotten Tomatoes*.. Ανακτήθηκε στις 22 Δεκεμβρίου 2014.
2. 1 2 3 4 5  «Νώε στο Box Office Mojo». *Box Office Mojo*.. Ανακτήθηκε στις 22 Δεκεμβρίου 2014.
3. 1 2  «Golden Globe Nominations 2015». hfpa.org. Αρχειοθετήθηκε από το πρωτότυπο στις 9 Ιουλίου 2015. Ανακτήθηκε στις 22 Δεκεμβρίου 2014.
4. ↑  Gilbey, Ryan (27 Απριλίου 2007). «Just say Noah». *The Guardian*. Ανακτήθηκε στις 10 Μαρτίου 2014.
5. ↑  «HORS COLLECTION LE LOMBARD». *Le Lombard*. Ανακτήθηκε στις 10 Μαρτίου 2014.
6. ↑  Fischer, Russ (20 Οκτωβρίου 2011). «First Volume of Graphic Novel Version of Darren Aronofsky's 'Noah' Available in Europe; See Pages and a Trailer». *slashfilm.com*. Ανακτήθηκε στις 10 Μαρτίου 2014.
7. ↑  Sciretta, Peter (3 Οκτωβρίου 2011). «Paramount and New Regency to Make Darren Aronofsky's $150 Million Biblical Epic 'Noah'». *slashfilm.com*. Ανακτήθηκε στις 11 Μαρτίου 2014.
8. ↑  Sneider, Jeff (30 Νοεμβρίου 2011). «Christian Bale passes on 'Noah'; Fassbender in?». Variety. Ανακτήθηκε στις 11 Μαρτίου 2014.
9. 1 2  Sneider, Jeff (7 Ιουνίου 2012). «Emma Watson called to 'Noah' role». Variety. Ανακτήθηκε στις 11 Μαρτίου 2014.
10. ↑  Child, Ben (12 Ιουνίου 2012). «Ray Winstone set to star opposite Russell Crowe in Noah's ark epic». *The Guardian*. Ανακτήθηκε στις 11 Μαρτίου 2014.

Εξωτερικοί σύνδεσμοι
--------------------

* Επίσημη ιστοσελίδα
* Νώε στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |